Austrijos ekonomika
Austrija viena iš dvylikos turtingiausių pasaulio šalių pagal BVP (Bendrasis vidaus produktas) ir turi aukštus gyvenimo standartus. Be to jos darbo jėga labai stipri. Šalia labai išvystytos pramonės, tarptautinis turizmas yra svarbiausia valstybės ekonomikos dalis. Vokietija istoriškai buvo svarbiausia Austrijos prekybinė partnerė ir Austrija buvo labai nuo jos priklausoma. Vis dėlto, kai Austrija tapo Europos Sąjungos nare ji sumažino savo ekonominę priklausomybę nuo Vokietijos. Be to, narystė ES pritraukė užsienio investitorius, o BVP 2006 m. padidėjo 3.3%. 2004 m. Austrija buvo ketvirta pagal turtingumą šalis ES, ją pralenkė tik Liuksemburgas, Airija ir Nyderlandai. Viena buvo penktas pagal turtingumą regionas Europoje, ji liko už Vidinio Londono, Liuksemburgo, Briuselio ir Hamburgo.